مشتاق گزدر

مشتاق گزدر  (پیدائش: 1940ء - وفات: 16 نومبر، 2000ء) پاکستان سے تعلق رکھنے والے ممتاز فلمساز، مصنف، محقق اور آرٹس کونسل آف پاکستان کراچی کے سیکریٹری تھے۔ وہ دستاویزی فلمیں بنانے میں اختصاص رکھتے تھے۔

حالات زندگی 
مشتاق گزدر 1940ء کوکراچی، برطانوی ہندوستان (موجودہ پاکستان) میں پیدا ہوئے۔ وہ دستاویزی فلمیں بنانے میں اختصاص رکھتے تھے اور انہوں نے 175 سے زیادہ مختصر فلمیں، دستاویزی فلمیں اور نیوز ریلز بنائی تھیں۔ انہوں نے طویل دورانیے کا ایک کھیل گرہستن اور ایک ڈراما سیریل آنسوؤں کا سمندر بھی بنایا تھا۔ انہوں نے متعدد قومی اور بین الاقوامی اعزازات بھی حاصل کیے تھے جن میں نگار پبلک فلم ایوارڈ،فن لینڈ کا ٹیمپیرے انٹرنیشنل فلم فیسٹیول کا گرانڈ پرکس ایوارڈ اور 14 اگست، 1990ء کو عطا کیا جانے والا صدارتی اعزاز برائے حسن کارکردگی شامل تھا۔۔

وہ پاکستانی فلمی صنعت کی تاریخ پاکستان سنیما (1947ء تا1977ء) کے مصنف تھے اور زندگی کے آخری ایام میں آرٹس کونسل آف پاکستان کراچی کے سیکریٹری کے عہدے پر فائز تھے۔

وفات 
مشتاق گزدر 16 نومبر، 2000ء کو کراچی، پاکستان میں وفات پا گئے۔

حوالہ جات 

1940ء کی پیدائشیں
2000ء کی وفیات
پاکستانی فلم ہدایت کار
پاکستانی فلمساز
پاکستانی محققین
پاکستانی مسلم شخصیات
پاکستانی مصنفین
فضلا جامعہ کراچی
کراچی کی شخصیات
نگار اعزاز جیتنے والی شخصیات
تمغائے حسن کارکردگی وصول کنندگان
مہاجر شخصیات
کراچی کے فلم ہدایت کار
پاکستانی سینماٹوگرافر